**NACRT**

 Na temelju čl. 19.a, a u svezi s čl. 19.Zakona o porezu na dohodak („Narodne novine“ br. 115/16 , 106/18; 121/19; 32/20; 138/20; 151/22, 114//23. i 152/2024 - u daljnjem tekstu: Zakon), i članaka 40. Statuta Grada Makarske („Glasnik Grada Makarske“ br.3/21“) Gradsko vijeće Grada Makarske na sjednici održanoj \_\_\_\_\_\_\_\_\_\_\_\_\_\_\_\_ godine donijelo je

**O D L U K U**

**O VISINI POREZNIH STOPA GODIŠNJEG POREZA NA DOHODAK GRADA MAKARSKE**

1. **OPĆE ODREDBE**

Članak 1.

 Ovom Odlukom se propisuju, sukladno Zakonu o porezu na dohodak, visine poreznih stopa godišnjeg poreza na dohodak za porezne obveznike na području Grada Makarske.

1. **POREZNE STOPE**

Članak 2.

 Niža porezna stopa za obračun godišnjeg poreza na dohodak iznosi 18%

 Viša porezna stopa za obračun godišnjeg poreza na dohodak iznosi 31%

**III. PRIJELAZNE I ZAVRŠNE ODREDBE**

Članak 4.

 Ova Odluka objavit će se u „Narodnim novinama“ i Glasniku Grada Makarske“ i stupa na snagu 01. ožujka 2025., a primijenit će se i u postupku godišnjeg obračuna poreza na dohodak za cijelo porezno razdoblje 2025. godine

Klasa: 410-01/25-01-1

Ur.broj:2181-6-01-01-25-1

Makarska, ----------g.

 Predsjednica Gradskog vijeća

 Gordana Muhtić, dipl.iur.

Obrazloženje:

Pravni temelj za donošenje Odluke sadržan je u članku 19. a Zakona o porezu na dohodak ("Narodne novine" broj 115/16, 106/18, 121/19, 32/20, 138/20, 151/22 ,114/23 i 152/24) koji propisuje da visine poreznih stopa poreza na dohodak iz članka 19. a Zakona određuje predstavničko tijelo jedinice lokalne samouprave svojom odlukom i to : za grad- nižu poreznu stopu u granicama 15%-21% te višu poreznu stopu u granicama od 25% do 31%. Također, nadalje je temelj članak 40. Statuta Grada Makarske ("Glasnik Grada Makarske" broj 3/21) kojim je propisana nadležnost Gradskog vijeća da donosi odluke te druge opće i pojedinačne akte kojima se uređuju pitanja iz samoupravnog djelokruga Grada Makarske. Stavak 3. članka 19.a Zakona propisuje da se odluka predstavničkog tijela objavljuje u „Narodnim novinama“ a donosi se najkasnije do kraja studenoga tekuće godine sa stupanjem na snagu 1. siječnja iduće godine i primjenjuje se do donošenja nove odluke, dok je u Prijelaznim i završnim odredbama Zakona o izmjenama i dopunama Zakona o porezu na dohodak ( N.N. 152/24) u članka 14. propisano da Odluke predstavničkog tijela jedinice lokalne samouprave donose i objavljuju u »Narodnim novinama« najkasnije do 28.veljače 2025, a primjenjuju se od 01.ožujka 2025. godine , te u postupku godišnjeg obračuna poreza na dohodak za cijelo godišnje razdoblje

Predstavničko tijelo jedinica lokalne samouprave može svojom odlukom propisati visine poreznih stopa u granicama propisanim Zakonom, i to za grad s manje od 30.000 stanovnika ( skupinu kojoj pripada Grad Makarska) nižu stopu u granicama od 15 % do 21 % te višu stopu u granicama od 25 % do 31 %. Po nižoj stopi porez se obračunava na poreznu osnovicu do visine od 60.000 eura godišnje odnosno 5.000 eura mjesečno. Po višoj stopi porez se obračunava na poreznu osnovnicu iznad iznosa 60.000 eura godišnje.

Dosadašnja važeća niža porezna stopa iznosila je 20%, a viša porezna stopa iznosila je 33% za Grad Makarsku.

Izmjenama i dopunama Zakona porezu na dohodak smanjena je granica više stope poreza na dohodak koja se primjenjuje na gradove veličine do 30.000 stanovnika sa raspona 25%-33,60% na 25%-31% ., te za nižu poreznu stopu sa raspona 15-22,4% na 15%-21%.

Više od polovice zaposlenih građana ne plaća porez, a manje od polovice zaposlenih građana plaća porez po stopi od 20% dok iznimno mali broj građana plaća porez po obje stope.

Ovom Odlukom predlaže se propisivanje niže stope poreza na dohodak u visini 18% , te više stope poreza na dohodak u visini 31%. Obe propisane stope poreza na dohodak bi se na ovaj način umanjile za 2 postotna poena.

Iako je trenutno važeća niža stopa godišnjeg poreza na dohodak za Grad Makarska u okviru novim zakonom propisanog raspona ( 15%-21%) predlaže se smanjenje iste za 2% poena s ciljem smanjenja poreznog opterećenja najvećeg dijela građana koji plaćaju porez na dohodak po nižoj stopi te povećanja plaća građanima.

Prema podacima Državnog zavoda za statistiku prosječna mjesečna bruto plaća po zaposlenome u pravnim osobama Republike Hrvatske za rujan 2024. iznosila je 1. 829 eura. Ukoliko se na primjeru prosječne mjesečne bruto plaće primjeni predložena niža porezna stopa od 18% umjesto dosadašnje važeće stope od 20% dohodak poreznog obveznika bi samo s te osnove porastao u netu za 17,26 eura.

Viša porezna stopa koja se primjenjuje na plaće veće od 5.000,00 eura mjesečno predlaže se u visini od 31%.

Zakonom o porezu na dohodak predviđeno je i povećanje osobnog odbitka sa 560 eura na 600 eura pa će i po toj osnovi doći do smanjenja poreznog opterećenja svih građana, obveznika poreza na dohodak.

Grad Makarska na ovaj način želi doprinijeti poreznom rasterećenju i povećanju prihoda stanovnika Grada Makarske iako će ostati bez značajnog dijela poreznih prihoda.